cyanic-selkie/wikianc huggingface dataset:
Vandens valymo filtras
Drumzles ir stambesnes koloidines priemaišas iš vandens galima pašalinti mechaniškai, vandenį košiant pro filtro užpildą. Tai vadinama košimu, o filtro užpildas – košiamuoju sluoksniu. Filtro užpildas sulaiko oksiduotus geležies junginius, purvo, molio, smėlio bei kitas mechaniškai nufiltruojamas daleles. Vandens košimo intensyvumas nusakomas košimo greičiu, išreiškiamu m/h. Greičio matas – m/h – gaunamas suprastinus pratekėjusio vandens kiekį per filtro paviršiaus plotą m³/(m²·h). Vandens filtravimo greitis per filtrus siekia iki 15 m/h.
Tinkliniai (kasetiniai) filtrai
Tinkliniuose (kasetiniuose) filtruose vandens priemaišos sulaikomos smulkių akučių tinkleliu. Tinklinio filtro kasetė atitinkamai pagal pasirinktą elemento filtravimo frakciją sulaiko iki 5, 10, 25, 50 arba 100 mikronų dydžio mechaniškai nufiltruojamas daleles. Šio filtro privalumai – nedidelė investicija, neužima daug vietos, nesudėtingas filtravimo elemento pakeitimas. Trūkumai – filtro kasetę rekomenduojama keisti ne rečiau nei kartą per 6 mėnesius.
Filtrai su grūdėtuoju košiamuoju sluoksniu
Šie filtrai sudaryti dažniausiai iš tam tikro stambumo kvarcinio smėlio ar kitų grūdėtųjų mineralinių ar sintetinių medžiagų.
Atvirieji filtrai
Atviruosiuose filtruose vandens paviršius liečiasi su atmosferos oru.
Slėginiai filtrai
Šiuose filtruose vanduo neturi ryšio su atmosfera. Slėginiuose vandens valymo filtruose slėgis palaikomas siurbliu, o atviruosiuose filtruose reikiamas slėgis košimui sudaromas, palaikant tam tikro aukščio vandens sluoksnį virš košiamojo užpildo.
Košiamieji kvarcinio smėlio ar trupinto antracito užpildai supilami tiesiog ant gaubtelinio ar plyšinio drenažo. Užpildai gali būti ir dvisluoksniai – sudaryti iš trupinto antracito ir kvarcinio smėlio. Užpildo storis turi būti 1 000 mm ir didesnis.
Dėl mechaniškai sulaikytų dalelių filtrai užsikemša (užanka), todėl palaikant pastovų košimo greitį didėja slėgio nuostoliai. Slėgio nuostoliams pasiekus didžiausią galimą reikšmę, filtrai stabdomi ir valomi. Filtrai plaunami leidžiant pro juos iš apačios aukštyn vandens srovę. Dažniausiai prieš plaunant filtro užpildas prapučiamas suslėgtu oru.
Rockstar North
Rockstar North (seniau DMA Design Limited) – britų kompiuterinių žaidimų kūrimo kompanija ir studija, priklausanti Rockstar Games ir šiuo metu įsikūrusi Edinburge (Škotija).
Kompanija įkurta 1987 m. David'o Jones'o ir iš pradžių pavadinta „DMA Design“ vardu. Netrukus po įkūrimo Jones'as dirbti studijoje pakviečia buvusius bendraklasius Mike'ą Dailly'į, Russell'ą Kay'ų, ir Steve'ą Hammond'ą. Pradžioje studiją rėmė jų platinimo kompanija „Psygnosis“ ir visas dėmesys buvo skirtas Amiga, Atari ST bei Commodore 64 platformoms skirtų žaidimų kūrimui. Per tą laiką studija sukūrė ne vieną sėkmingą šaudyklės žanro žaidimą, vieni iš jų buvo „Menace“ ir „Blood Money“. Vėliau kompanija pakeitė kryptį, imdama kurti platformerio žanro žaidimus, kuriuo pirmuoju tapo 1991 m. „Lemmings“. Tai tapo sėkmingu žaidimu pasauliniu mastu ir sulaukė keletą tęsinių.
1997 m. „DMA Design“ išleido itin sėkmingą kompiuterinį žaidimą – „Grand Theft Auto“, nuo kurio įsižiebė nauja puikiai vertinamų žaidimų franšizė. Visai netrukus kompaniją įsigijo „Gremlin Interactive“, o po „Grand Theft Auto 2“ išleidimo pastarąją kompaniją įsigijo „Infogrames“ (dabar žinoma kaip „Atari SA“). Naujųjų savininku sprendimu nutarta parduoti „DMA Design“ priklausiusį turtą kompanijai „Take-Two Interactive“. Po 2001 m. išleisto „Grand Theft Auto III“, „DMA Design“ galiausiai pervadinta į „Rockstar North“ ir tampa „Rockstar Games“ dalimi. Po visų permainų, jau vadinamai „Rockstar North“ teko dirbti prie tokių žaidimų kaip „Manhunt“, taip pat prisidėti prie „Red Dead Redemption“ bei „Max Payne 3“ kūrimo proceso. Daugiausiai sėkmės sulaukė su pastaraisiais žaidimų pasaulyje garsiai nuskambėjusiais vardais – 2008 m. „Grand Theft Auto IV“ ir 2013 m. „Grand Theft Auto V“ – tai vieni geriausiai vertinamų kompiuterinių žaidimų visoje istorijoje, o penktoji „GTA“ dalis naujausiais duomenimis yra antras daugiausiai kopijų pardavęs kompiuterinis žaidimas. 2016 m. studiją paliko nuo pat „Take-Two Interactive“ įsigijimo, jai vadovavęs Leslie Benzies.
Ernest Payne
Ernest Payne (1884 m. gruodžio 23 d. – 1961 m. rugsėjo 10 d.) – Jungtinės Karalystės dviratininkas ir futbolininkas. Dviračių sporto olimpinis čempionas. Žaidė futbolą Worchester City FC ir Manchester United FC komandose.
Biografija
1905 m. - 1907 m. Britanijos nacionalinis dviračių sporto čempionas.
Londone vykusiose ketvirtose moderniose 1908 m. vasaros olimpinėse žaidynėse Kingsbury dalyvavo dviračių treko varžybose. Vyrų individualaus sprinto varžybose britas dalyvavo finale, bet medalio nepelnė nes visi finalo dalyviai netilpo į nustatytą laiko limitą. Vyrų 5000 m varžybose į finalą nepateko. Vyrų komandinėse persekiojimo lenktynėse kartu su Jungtinės Karalystės nacionaline rinktine finale nugalėjo Vokietijos rinktinę ir tapo olimpiniais čempionais.
Hlivinas
Hlivinas – kaimas šiaurinėje Baltarusijoje, 5 km į pietryčius nuo Barysavo. Apylinkės centras.
Valsas-Zycenheimas
Valsas-Zycenheimas  – savivaldybė Austrijoje, Zalcburgo žemėje, tarp Zalcburgo ir Vokietijos sienos; faktinis Zalcburgo priemiestis. Šalia yra Zalcburgo oro uostas, seniau veikė svarbus Valzerbergo pasienio kontrolės punktas. Yra Red Bull Arena stadionas, kuriame rungtyniauja futbolo klubas „Red Bull Salzburg“.
Savivaldybę sudaro 10 gyvenviečių (didžiausios: Valsas, Zycenheimas, Himelraichas, Fihauzenas, Valzerfeldas).
Lemniečių kalba
Lemniečių kalba – išnykusi kalba, kuria buvo kalbama Egėjo jūros Lemno saloje (dab. Graikija) VI a. pr. m. e. Tai daugiausia patvirtina užrašas ant laidojimo stelos, aptiktos 1885 m. saloje netoli Kaminijos kaimo. Užrašų fragmentai ant rastos vietinės keramikos rodo, kad šią kalbą vartojo vietos bendruomenė. 2009 m. Hefaistijos, pagrindinio senovės Lemno miesto, vietoje buvo pranešta apie naują atrastą užrašą. miniatiūra|220px|left|Lemno stela su užrašais [[bustrofedonas|bustrofedono stiliumi]]
Sąsajos
Lemniečių kalba iš esmės laikoma artima etruskų kalbai. Atėniečiams užkariaujant salą antroje VI a. pr. m. e. pusėje, lemniečių kalbą išstūmė senovės graikų kalbos Atikos dialektas. Naudotas senovės vakarų graikų raštas. Lemniečių užrašų abėcėlė panaši į archajišką variantą, vartotą etruskų kalbai užrašyti pietų Etrūrijoje.
Lietuvos ir Maroko santykiai
Lietuvos ir Maroko santykiai – dvišaliai tarptautiniai santykiai tarp Lietuvos ir Maroko.
Diplomatiniai santykiai užmegzti 1992 m. gegužės 7 d., tą pačią dieną, kaip ir Maroko de jure pripažinimas.
Lietuvoje 2022 m. pradžioje gyveno 65 Maroko piliečiai. Tuo tarpu Maroke 2016 m. gyveno 11 Lietuvos piliečių.
Seime veikia Tarpparlamentinių ryšių su Maroko Karalyste grupė (dabartinė pirmininkė – Rimantė Šalaševičiūtė (LVŽS)).
Abi šalys yra Jungtinių Tautų, kitų tarptautinių organizacijų narės. Santykiai vystomi ir daugiašaliu formatu – Lietuva yra akreditavusi savo ambasadorių Arabų Šalių Lygai, kurios narys yra Marokas.
Lietuvai atstovauja nepaprastasis ir įgaliotasis ambasadorius, reziduojantis Prancūzijoje, Marokui – nepaprastasis ir įgaliotasis ambasadorius, reziduojantis Danijoje. Kaune veikia Maroko Karalystės garbės konsulatas, Kasablankoje – Lietuvos garbės konsulatas.
True at Heart
„True at Heart“ – trečiasis solinis Vokietijos atlikėjos Doro Pesch albumas, išleistas 1991 m. rugpjūtį. Siekiant didesnio populiarumo, į jį įtraukta daugiau baladžių, prodiuseriu pasirinktas Barry Beckett.
Lietuvos ir Maroko santykiai
Pirmieji kontaktai
Nėra žinoma apie Lietuvos ir Maroko santykius iki oficialių diplomatinių santykių užmezgimo 1992 metais.
Santykiai po 1991 m.
Marokas Lietuvos nepriklausomybę pripažino ir diplomatinius santykius užmezgė 1992 m. gegužės 7 d.
Marokas savo ambasadorių Lietuvai akreditavo 1998 m., Lietuva – 2001 m.
1999 m. Lietuva, Marokas ir dar 15 pasaulio valstybių buvo įkūrusi Demokratų bendriją, besiremiančią JT chartija ir Visuotine žmogaus teisių deklaracija. Šios organizacijos tikslas buvo pasauliniu mastu stiprinti ir gilinti demokratiją. 2003 m. tarp šalių pasirašytas susitarimas dėl vizų režimo panaikinimo diplomatinių pasų turėtojams. 2006 m. Kasablankoje atidarytas Lietuvos garbės konsulatas (konsulas Abdala Radžis), o nuo 2012 m. Kaune – Maroko Karalystės garbės konsulatas (konsulas Linas Aldonis).
Politinės dvišalės konsultacijos tarp Lietuvos ir Maroko rengiamos nuo 2003 metų. 2007 m. vasario 7 d. Vilniuje viešėjo Maroko užsienio reikalų ministerijos Dvišalių santykių departamento generalinis direktorius ambasadorius Jusefas Amranis.
2010 m. balandžio 27-28 d. Lietuvoje lankėsi Maroko užsienio reikalų ir bendradarbiavimo ministerijos valstybės sekretorė Latifa Akharbach, kur susitiko su Lietuvos užsienio reikalų ministru Audroniumi Ažubaliu, Seimo nariais. Vizito metu aptarti dvišaliai santykiai ir bendradarbiavimas daugiašaliu formatu.
Taip pat politinės konsultacijos vyko 2012 m. gegužės 29 d. Maroke, Lietuvą atstovaujant Užsienio reikalų viceministrei Astai Skaisgirytei Liauškienei, Maroką – Maroko užsienio reikalų ir bendradarbiavimo ministerijos deleguotajam ministrui Jusefui Amraniui. Konsultacijų metu pristatytos partnerystės žemės ūkio bei atsinaujinančių energijos šaltinių srityse perspektyvos, atidaryta Lietuvos autorinės juvelyrikos gintaro dirbinių paroda, skirta Lietuvos ir Maroko diplomatinių santykių užmezgimo 20-čiui paminėti, parengta Vilniaus dailės akademijos galerijos „Arentum“.
Dar vienos politinės konsultacijos surengtos 2014 m. kovo 25 d. Vilniuje. Lietuvos delegacijai vadovavo užsienio reikalų viceministras Neris Germanas, Maroko delegacijai – Maroko Karalystės užsienio reikalų ir bendradarbiavimo viceministrė Mbarka Buaida.
Lietuvos užsienio reikalų ministras Linas Linkevičius 2013 m. gruodžio 16 d. dalyvavo Briuselyje vykstančiame ES ir Maroko asociacijos tarybos posėdyje, kur atstovavo ES vyriausiajai įgaliotinei užsienio reikalams ir saugumo politikai Katerin Ešton.
Yra įvykę susitikimų ministrų lygiu, juos organizuojant trečiojoje šalyje. Tokiu būdu 2014 m. rugsėjo 25 d. Niujorke (JAV) užsienio reikalų ministras Linas Linkevičius susitiko su Maroko užsienio reikalų ministru Salahedinu Mezuaru, aptartos ekonominio bendradarbiavimo plėtros galimybės.
Švietimo, mokslo ir technologiniai mainai ir kultūrinis bendradarbiavimas
2003 m. sausio 30 d. Lietuvos užsienio reikalų ministerijoje buvo eksponuojama trijų lietuvių ir lenko Didžiojo tūkstantmečio taikos žygio (“The Great Millennium Peace Ride”) dviračiais aplink pasaulį fotografijų paroda „Taikos spalvos: Amerika, Afrika, Europa, Azija“ su nuotraukomis iš Maroko.
2007 m. Maroke apsilankė lietuvių kelionių žurnalistai Martynas Starkus ir Vytaras Radzevičius ir įspūdžius nufilmavo „Starkaus ir Radzevičiaus kelionės“ dokumentikos Pirmajame sezone pavadinimu „Afrika.lt“.
Tarp Maroko ir Lietuvos vyksta kultūrinis bendradarbiavimas organizuojant Frankofonijos dienas. Lietuvos universitetuose yra besimokančių studentų iš Maroko.
Ekonominiai santykiai
2020 m. duomenimis, prekybos apyvarta tarp Lietuvos ir Maroko siekė 58,76 mln. eurų, o Marokas buvo 53-as pagal prekybos apimtis Lietuvos prekybos partneris ir antras didžiausias Šiaurės Afrikoje po Alžyro.
Prekybos balanse vyrauja importas iš Maroko į Lietuvą.
Tiesioginių užsienio investicijų tarp dviejų šalių 2020 m. nebuvo.
Ambasadoriai Lietuvai
Pateikiamas nepilnas sąrašas
Jackonių apylinkė
Jackonių apylinkė (arba Ickūnų apylinkė) – Lietuvos TSR administracinis-teritorinis vienetas pietryčių Lietuvoje.
Viačeslavas Ivanovas (1866)
Viačeslavas Ivanovas (, 1866 m. vasario 28 d. – 1949 m. liepos 16 d.) – Rusijos poetas, dramaturgas, filosofas, vertėjas, literatūros kritikas. Vienas svarbiausių rusų simbolizmo kūrėjų.
Žemutiniai Suvalkėliai
Žemutiniai Suvalkėliai – buvęs kaimas Kalvarijos savivaldybėje, 13 km nuo Kalvarijos.
Viačeslavas Ivanovas (1866)
Biografija
thumb|left|150px|V. Ivanovo poezijos rinktinės Cor Ardens viršelis
Nuo 1905 m. gyveno Sankt Peterburge. V. Ivanovo namuose iki 1912 m. veikė žymiausias XX a. pr. Rusijos literatūrinis salonas. Bendradarbiavo žurnaluose „Zolotoe runo“, „Trudy i dni“, „Vesy“, „Apollon“.
Po Spalio revoliucijos V. Ivanovas bandė dalyvauti visuomeniniame gyvenime, priešinosi rusų rašybos keitimui, smerkė antireligines bolševikų nuostatas. 1921 m. išvyko į Baku, kur Baku universitete dirbo profesoriumi, vėliau – rektorius, Azerbaidžano švietimo viceministras. 1924 m. išvyko į Romą, kur komandiruotas vykdyti Tarybų Sąjungos kultūrinės misijos (vertė į rusų kalbą antikinius tekstus, bendradarbiavo kultūrinėje spaudoje). 1926 m. atsivertė į katalikybę. 1926–1936 m. dėstė Pavijos Collegio Borromeo, 1936–1943 m. Rytų instituto Vatikane dėstytojas (dėstė bažnytinę slavų kalbą).
Kūryba
Viačeslavo Ivanovo pasaulėžiūrai įtakos turėjo senovės graikų filosofų (ypač Platono), V. Solovjovo, F. Nyčės filosofinės idėjos. Tikrovė V. Ivanovo kūryboje yra neįspėjamos prasmės šifrai su simboliais, liudijantys dieviškosios kūrybos didybę. Aukščiausiu poeto uždaviniu V. Ivanovas laikė simbolių, sudarančių religinio mito esmę, atskleidimą.
Poezijoje gausu antikinės mitologijos ir ankstyvosios krikščionybės motyvų, poemoje Kūdikystė (1918 m.), tragedijose Tantalas (1905 m.), Prometėjas (1919 m.) skelbė individualizmo įveikimo ir savižinos būtinybę, žmonių religinės vienybės (vadinamojo soboriškumo) idėjas.
Straipsnių rinkiniuose Vagos ir ežios (1916 m.), Gimta ir visuotina (1917 m.) išdėstyta simbolizmo, kaip bendražmogiško ryšio ir tautų raidos dėsnių supratimo, teorija. Susirašinėjimuose su Michailu Geršenzonu aptarinėjo Europos humanizmo idėjos žlugimą. Gyvenimo pabaigoje rašė didelį veikalą – Sakmę apie karalaitį Svetomirą (Повѣсть о Свѣтомирѣ царевичѣ).
Viačeslavas Ivanovas yra išvertęs lietuvių liaudies dainų, K. Donelaičio Metų fragmentų, paskelbė straipsnių apie Jurgį Baltrušaitį, Čiurlionį.
Hanstantono uolos
thumb|Hanstantono uolos thumb|Hanstantono uolos Hanstantono uolos – skardinga kranto linija Jungtinėje Karalystėje, Hanstantone, Norfolke, susiformavusi prie Vošo įlankos.
Geologija
Skardis išsiskiria savo margomis spalvomis. Apatinę uolieną sudaro raudonspalvio smiltainio sluoksnis- jame vykdomi moksliniai kasinėjimai tiriant išlikusias fosilijas. Ant raudonspalvio smiltainio sluoksnio viršaus susiformavęs kreidos sluoksnis, kuris išsiskiria dvejomis spalvomis – raudonoji kreida (kreida su didele geležies konsistencija) ir baltoji kreida.
Fosilijos
Prieš 70 milijonų metų Hanstanono uolos formavosi po jūros vandeniu, dėl to smiltainio sluoksniuose susiklostė didelis kiekis fosilijų. Atrandamos šio tipo iškasenos:
Turizmas
Uolos įtrauktos į regioninį lankytinų vietų registrą. Šalia uolų pastatytas Hanstantono molas, pramogų ir restoranų parkas, akvariumas ir viešbučiai.
Bytča
Istorija
XIX a. buvo kaimas, Barysavo apskrities Bytčos valsčiaus centras.
Denkalija
Denkalija – buvęs Eritrėjos administracinis vienetas, provincija (1962–1993 m. – Eritrėjos provincijos avradža), egzistavusi iki 1996 m. Pavadinimas kilo nuo krašte gyvenančių afarų, dar vadinamų danakiliais.
Teritorijoje nuo seno gyveno dykumų klajokliai afarai, kurie XIX a. pakrantėje buvo įkūrę Girifo (šiaurėje) ir Rahaitos (pietuose) sultonatus, pripažįstančius Egipto valdžią. 1869 m. italai nusipirko iš Rahaitos sultono nedidelę teritoriją, kur išaugo Asebo miestas, tapęs italų kolonizacijos Rytų Afrikoje pradžia. Italų įkurta provincija apėmė dykumingas pietines Eritrėjos pakrantes. Ji ribojosi su Akele Guzajumi šiaurės vakaruose.
Ši provincija egzistavo daugiau nei šimtą metų, ir iš pradžių buvo Italijos Eritrėjos, vėliau Eritrėjos autonomijos dalis. 1962–1993 m. pačiai Eritrėjai tapus Etiopijos provincija, Sahelis buvo Eritrėjos provincijos avradža. 1996 m. provincija panaikinta, jos teritorijas padalinant tarp Šiaurinės Raudonosios Jūros ir Pietinės Raudonosios Jūros regionų.
Leonard Meredith
Leonard Meredith (1882 m. vasario 2 d. – 1930 m. sausio 27 d.) – Jungtinės Karalystės dviratininkas ir riedutininkas. Dviračių sporto olimpinis čempionas.
Biografija
1904 m. - 1913 m. Britanijos nacionalinis čempionas.
Londone vykusiose ketvirtose moderniose 1908 m. vasaros olimpinėse žaidynėse Meredith dalyvavo dviračių treko varžybose. Vyrų tandemo, 20 km individualiųjų lenktynių ir 100 km lenktynių varžybose medalių nepelnė. Vyrų komandinėse persekiojimo lenktynėse kartu su Jungtinės Karalystės nacionaline rinktine finale nugalėjo Vokietijos rinktinę ir tapo olimpiniais čempionais.
1912 m. vasaros olimpinėse žaidynėse dalyvavo plento dviračių varžybose. Individualiose plento lenktynėse sportininkas liko 4-oje vietoje. Komandinėje įskaitoje pelnytas sidabras.
1920 m. vasaros olimpinėse žaidynėse dalyvavo plento dviračių varžybose. Individualiose plento lenktynėse sportininkas liko 18-oje vietoje.
Isaiah Firebrace
Isaiah Firebrace (g. 1999 m. lapkričio 21 d. Moama, Naujasis Pietų Velsas) – Australijos dainininkas.
Isaiah išgarsėjo 2016 metais, dalyvaudamas aštuntajame Australijos „X Faktoriaus“ sezone, kuriame išplėšė pergalę. Daug dėmesio sulaukė jo pirmasis hitas „It's Gotta Be You“, kuris tapo auksiniu Švedijoje, pasiekė aukštas vietas topuose tokiose šalyse kaip Danija, Naujoji Zelandija, Švedija ir kt.
Salutė
Salutė – sveikatos ir gerovės deivė romėnų mitologijoje. Vėliau ją imta tapatinti su graikų Higėja.
Imperatorius Augustas atgaivino senovinį paprotį kiekvienais metais kreiptis į dievus, kad būtų išsiaiškinta, ar jų galima prašyti gerovės Romai. Salutės atvaizdų esama ant imperatorių monetų; Salutė neretai primena Fortūną – pavaizduota su vairu ir aukojimo taure.
Romoje, ant Kvirinalio kalvos, būta šios deivės šventyklos. Ši šventykla buvo dedikuota 302 m. pr. m. e., joje kasmet rugpjūčio 5 d. būdavo aukojama.
Metro Boomin
Leland Tyler Wayne (g. 1993 m. rugsėjo 16 d.), geriau žinomas savo sceniniu vardu Metro Boomin (taip pat Young Metro arba tiesiog Metro) – amerikiečių įrašų prodiuseris, įrašų leidėjas, dainų autorius ir didžėjus. Užaugo Sent Luise, prodiuserio karjerą pradėjo dar būdamas vidurinėje mokykloje ir išgarsėjo XXI a. 2-ojo deš. viduryje dėl savo sėkmingų įrašų su Atlantos hiphopo ir repo atlikėjais, tokiais kaip Future, 21 Savage, Gucci Mane ir Migos.
Ankstyvasis gyvenimas
Leland Tyler Wayne gimė 1993 m. rugsėjo 16 d. Sent Luise, Misūrio valstijoje, kur lankė „Parkway North“ vidurinę mokyklą. Jis turi keturis brolius ir seseris. Trumpą laiką pagrojęs bosine gitara vidurinės mokyklos grupėje, būdamas 13 metų, pradėjo kurti muzikos instrumentalus. Tai atsitiko, kai mama jam nupirko nešiojamąjį kompiuterį ir Wayne'as įsigijo muzikos kūrimo įrangos „FruityLoops“ kopiją. Vidurinėje mokykloje Metro sukurdavo penkias dainų melodijas per dieną. Iš pradžių Metro Boomin norėjo repuoti ir kūrė taip, kad pats galėtų repuoti pagal savo instrumentalus. Tačiau galiausiai jis visą dėmesį sutelkė į hiphopo prodiusavimą. Tobulindamas savo muzikos kūrimo ir prodiusavimo įgūdžius, dar mokydamasis vidurinėje mokykloje, jis pradėjo naudotis internetiniais socialiniais tinklais, tokiais kaip Twitter, kad galėtų bendrauti su žinomais repo atlikėjais.
2009–13: Karjeros pradžia
Metro besimokant vidurinėje mokykloje jo motina dažnai vežiodavo jį iš Sent Luiso į Atlantą bendradarbiauti su atlikėjais, su kuriais Metro Boomin susipažino internete. Vienas pirmųjų atlikėjų, su kuriuo jis dirbo, buvo Bricksquad Monopoly reperis Tay Don, kuris paskatino Metro bendradarbiauti su Bricksquad įrašų kompanijos atlikėjais, tokiais kaip OJ da Juiceman, Gucci Mane, o galiausiai ir su Future, su kuriuo Metro bendradarbiauja iki šiol.
Metro Boomin pradėjo važinėti į Atlantą 11-oje klasėje, kad galėtų siekti muzikinės karjeros. Interviu hiphopo žurnalui XXL yra sakęs, kad reperis OJ Da Juiceman buvo pirmasis žinomas atlikėjas, repavęs pagal jo instrumentalus. Tai buvo bendradarbiavimas, kuris vedė į susipažinimą ir bendradarbiavimą su Gucci Mane. Baigęs vidurinę mokyklą, Metro Boomin persikėlė į Atlantą studijuoti verslo vadybą Morehouse koledže. Tačiau po semestro jis pasirinko padaryti pertrauką nuo koledžo, nes muzikinę karjerą tapo per sunku derinti su studijomis. Nuo tada Metro yra bendradarbiavęs su tokiais dainininkais kaip Gucci Mane, Nicki Minaj, Ludacris, Future, Juicy J, Yo Gotti, 21 Savage, Wiz Khalifa, Chief Keef, The Weeknd, YG, Young Jeezy, Meek Mill, Travis Scott, Ace Hood, S.A.M., Young Scooter, Young Thug, Rich Homie Quan, Trinidad James, Drake, Lana Del Rey, Lil Uzi Vert, Migos, DJ Khaled, Schoolboy Q, Post Malone, NAV, Swae Lee, Gunna, Lil Wayne ir Kanye West. Taip pat Metro dažnai bendradarbiauja su kitais moderniojo hiphopo prodiuseriais, tokiais kaip Sonny Digital, 808 Mafia, Southside, Zaytoven, Young Chop, DJ Spinz ir Tay Keith.
Be to, Metro Boomin daug dirbo su populiariu reperiu Future. Pirma jų sukurta daina „Hard“ buvo įtraukta į DJ Esco mixtape'ą „Welcome 2 Mollyworld“. Nuo to laiko jie pradėjo įtemptai bendradarbiauti ir sukūrė daug dainų, įskaitant du singlus iš Future albumo „Honest“.
Slovakijos futbolo varžybos 1997–1998 m.
Slovakijos futbolo varžybos 1997–1998 m.
Metro Boomin
2013–17: Kelias į sėkmę
2013 m. gegužės mėn. Metro oficialiai paskelbė apie savo debiutinį mixtape'ą „19 & Boomin“. Po išleistų singlų su tokiais atlikėjais kaip Trinidad James, Gucci Mane bei kitais sekė naujas Metro mixtape'as, kurį 2013 m. spalio 7 d. pristatė populiarus internetinis puslapis LiveMixtapes. Į mixtape'ą įėjo tokios dainos kaip „Maison Margiela“ su Future ir „Some More“ su Young Thug. Abi dainos vėliau buvo išleistos kaip vaizdo įrašai.
Slovakijos futbolo varžybos 1997–1998 m.
Finalo rungtynės
--
Metro Boomin
2013–17: Kelias į sėkmę
Metro dirbo kaip reperių Drake ir Future bendro mixtape'o „What a Time to Alive“, išleisto 2015 m. rugsėjo 20 d, vykdomasis prodiuseris.
Choras (reikšmės)
Choras gali reikšti:
Metro Boomin
2013–17: Kelias į sėkmę
Metro Boomin taip pat kartu dirbo su DJ Esco kaip Future 2016 metų mixtape'o „Purple Reign“ vykdomasis prodiuseris. Tais metais jis laimėjo BET Hip Hop Awards metų prodiuserio apdovanojimą.
Začyscė
Začyscė (arba Začistė, ) – agromiestelis šiaurės rytų Baltarusijoje, 30 km į šiaurės rytus nuo Barysavo.
Metro Boomin
2013–17: Kelias į sėkmę
2017 m. liepos 17 d. Metro ir NAV mixtape'as „Perfect Timing“ buvo išleistas įrašų studijų Boominati Worldwide, XO ir Republic Records.
Začyscė
Istorija
XIX a. buvo kaimas, Barysavo apskrities Začyscės valsčiaus centras.
Metro Boomin
Diskografija
Studijiniai albumai
Bendri albumai
Keteringo geležinkelio stotis
Keteringo geležinkelio stotis – keleivinės paskirties geležinkelio stotis Keteringe, vidurio rytų Anglijoje, Jungtinėje Karalystėje. Stotis pastatyta ant Midlandso geležinkelio linijos, kuria keliauja traukiniai iš Sent Penkro tarptautinės geležinkelio stoties.
Istorija
1857 m. gegužę stotis oficialiai atidaryta. Pirmasis stoties planas turėjo tik vieną platformą. 1879 m. pastatytos dar trys platformos.
Danutė Neimontaitė
Danutė Neimontaitė (1947 m. birželio 7 d. Kaune – 1982 m. sausio 3 d. Vilniuje) – populiari XX a. antros pusės Lietuvių estrados solistė. Dainavo vokaliniame instrumentiniame ansamblyje „Estradinės melodijos“.
Biografija
Danutė Neimontaitė gimė 1947 m. birželio 7 d., Kaune. Kiek vėliau šeima persikėlė į tėvo gimtinę – Kėdainius. Mokėsi ir baigė Kėdainių 2-ąją vidurinę mokyklą. Vėliau mokėsi vokalo Vilniaus Juozo Tallat-Kelpšos aukštesniojoje muzikos mokykloje.
Dainavo „Lietuvos“ dainų ir šokių ansamblio chore. Vokalinio instrumentinio ansamblio „Estradinės melodijos“ (vad.Juozas Tiškus) solistė.
Mirė 1982 m. sausio 3 d. Vilniuje. Palaidota Kėdainių miesto kapinėse.
Diskografija
D. Neimontaitės dainos skamba šiose „Estradinių melodijų“ plokštelėse:
Visa diskografija: discogs.com
Vingriai
Vingriai – Vilniaus miesto dalis, esanti miesto centre, tarp Senamiesčio ir Naujamiesčio. Vietovę mena Vingrių gatvė ir Vingrių skveras.
Etimologija
Vingrių pavadinimas yra baltiškos kilmės ir, kaip manoma, kilęs nuo ten tekėjusio vingraus upelio. Lenkai gatvę vadino Wingry, o rusai, galbūt nežinodami tikrosios pavadinimo kilmės ir prasmės, negrabiai perdirbo iš į  („Vengrų skersgatvis“).
Istorija
Vingriai ilgą laiką buvo Vilniaus priemiestis, plytintis palei miesto gynybinę sieną. Teritorija nebuvo tankiai apstatyta dėl reljefo ir esplanados. XIX a. pradžioje nugriovus gynybinę sieną, Vingrių plėtra paspartėjo. Vingriai pasistūmėjo į vakarus realizuojant 1875 m. Vilniaus miesto plėtros planą. Miesto vandentiekiui buvo svarbūs Vingrių šaltiniai.
Skubėtų apylinkė
Skubėtų apylinkė – Lietuvos TSR administracinis-teritorinis vienetas pietryčių Lietuvoje.
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Jašiūnų valsčiuje, 1950 m. priskirta naujam Šalčininkų rajonui. Panaikinta 1954 m. gegužės 25 d. prijungiant prie Dainavos apylinkės ir Šalčininkėlių apylinkės.
Linas Banys
Linas Banys (g. 1998 m. balandžio 6 d. Anykščiuose) – Lietuvos biatlonininkas.
Biografija
2016 m. dalyvavo jaunimo olimpinėse žaidynėse.
2022 m. atrinktas atstovauti Lietuvą 2022 m. žiemos olimpinėse žaidynėse.
Nača
Nača (arba Nočia) yra vietovardis.
Angels Never Die
„Angels Never Die“ – ketvirtasis studijinis atlikėjos Doro Pesch albumas, išleistas 1993 m. pradžioje. Jį prodiusavo Jack Ponti ir Vic Pepe, padėję sukurti Alice Cooper hitą „Hey Stoopid“. Albumas nebuvo išleistas JAV, o Europoje sulaukė nedidelio pasisekimo.
Kūrinio „Bad Blood“ vaizdo klipas kanalo MTV buvo apdovanotas geriausios antirasistinės dainos kategorijoje.
Lošnica
Lòšnica – agromiestelis šiaurės rytų Baltarusijoje, 18 km į šiaurę nuo Barysavo. Apylinkės centras.
Koras
Koras gali reikšti:
Gudelių apylinkė (Šalčininkai)
Gudelių apylinkė (arba Gudelkų apylinkė) – Lietuvos TSR administracinis-teritorinis vienetas pietryčių Lietuvoje.
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Jašiūnų valsčiuje, 1950 m. priskirta naujam Šalčininkų rajonui. Panaikinta 1954 m. gegužės 25 d. prijungiant prie Daučiūnų apylinkės.
Senhitas
Senhitas – buvęs Eritrėjos administracinis vienetas, provincija (1962–1993 m. – Eritrėjos provincijos avradža), egzistavusi iki 1996 m.
Provinciją sukūrė italai, kuomet kolonizavo šiaurinės Eritrėjos teritorijas, atimdamai jas iš Etiopijos (savo ruožtu ši 1884 m. atsiėmė teritoriją iš Egipto). Provincija apėmė pusiau klajoklių tigrių, bedžų, ir agavų (bilenų) gyvenamas žemes. Provincija ribojosi su Barka vakaruose, Saheliu šiaurėje, Semharu rytuose ir Hamasienu pietuose.
Ši provincija egzistavo daugiau nei šimtą metų, ir iš pradžių buvo Italijos Eritrėjos, vėliau Eritrėjos autonomijos dalis. 1962–1993 m. pačiai Eritrėjai tapus Etiopijos provincija, Sahelis buvo Eritrėjos provincijos avradža. 1996 m. provincija panaikinta, jos teritorijas prijungiant prie Ansebos regiono.
Kamina
Kamina  – miestas Kongo Demokratinės Respublikos pietuose, 415 km į šiaurės vakarus nuo Lubumbašio; Aukštutinio Lomamio provincijos centras. Svarbus geležinkelio mazgas prie Lubumbašio–Ilebo linijos bei atšakų į Kindu bei Kalemiję. Yra regioninės reikšmės oro uostas, karinė oro bazė. Netoliese ant Lovojaus upės įrengta hidroelektrinė. Prekybinis centras (medvilnė, tabakas, daržovės).
Slovakijos futbolo varžybos 1996–1997 m.
Slovakijos futbolo varžybos 1996–1997 m.
Finalo rungtynės
-
Polifonija
Polifonija (🇬🇷 'daugiabalsiškumas') – daugiabalsė muzika pagrįsta savarankiškais balsais, kurie turėdami savo melodines linijas jungiasi į bendrą melodijų ansamblį.
Polifonijos priešingybė – homofonija.
Polifoniniai žanrai
Polifoniniai žanrai: periodas, dviejų dalių, trijų dalių forma, kanonas, invencija, fuga, fugato, choralo išdaila, variacijos (pasakalija, čakona), preliudas, ričerkaras, kancona, tokata.
Istorija
Polifoninė liaudies muzika nuo seno egzistavo įvairiose pasaulio kultūrose: Užsachario Afrikoje, Melanezijoje, Kaukaze, Viduramžių jūros regione, Balkanuose. Polifonijos principais pagrįstos ir lietuvių liaudies sutartinės. Vakarų muzikos tradicijoje iki XIV a. vyravo diafonija. XV–XVI a. polifoninę muziką pradėjo plėtoti tokie kompozitoriai kaip Palestrina, Žoskenas de Prė, Johanesas Okenhemas, Gijomas Diufai, Jakobas Obrechtas, Džonas Dansteblis ir kt. Visa senoji polifonija, sukurta iki XVI a., vadinama griežtuoju stiliumi arba griežtuoju kontrapunktu, vėlesnė (nuo 17 a.), grindžiama harmoninėmis funkcijomis, – laisvuoju stiliumi arba laisvąja polifonija. Pastarosios polifonijos klasikais laikomi Bachas bei Hendelis.
Indoneziečių gamelanas, japonų gagaku muzika taip pat pagrįsta polifonijos principais.
Ščecino tramvajus
Ščecino tramvajus  – viena iš susisiekimo priemonių Ščecine. Ščecinas yra vienas iš penkiolikos Lenkijos miestų, kur veikia tramvajus.
Tramvajai Ščecine pradėjo kursuoti 1879 m. rugpjūčio 23 d. Maršrutų ilgis šiuo metu yra 112,8 kilometrai. Iš viso Ščecino tramvajaus maršrutuose yra 98 stotelės.
„Tramwaje Szczecińskie“ teikia keleivių vežimo ir aptarnavimo paslaugas tramvajais Ščecine: įmonė turi 199 tramvajų.
Maciučių apylinkė
Maciučių apylinkė (arba Mačiučių apylinkė) – Lietuvos TSR administracinis-teritorinis vienetas pietryčių Lietuvoje.
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Dieveniškių valsčiuje, 1950 m. priskirta naujam Šalčininkų rajonui. Panaikinta 1954 m. gegužės 25 d. prijungiant prie Dieveniškių apylinkės.
Nača (Krupkos)
Načà – agromiestelis šiaurės rytų Baltarusijoje, 14 km į vakarus nuo Krupkų.
Istorija
XIX a. buvo kaimas, Barysavo apskrities Načos valsčiaus centras.
Blanche (dainininkė)
Ellie Delvaux (g. 1999 m. birželio 10 d. Briuselyje), geriau žinoma sceniniu vardu Blanche – Belgijos dainininkė ir dainų autorė.
Blanche išgarsėjo 2016 metais, sudalyvavusi penktame „The Voice Belgique“ sezone. Mergina priklausė prancūzų dueto „Cats On Trees“ komandai, kurią sudarė Nina Goern ir Yohan Hennequin. Nors laidoje išsilaikė vos kelias savaites, tai nesutrukdė toliau plėtoti muzikinės karjeros. Tų pačių metų lapkritį transliuotojo RTBF pasirinkta atstovauti Belgijai 2017 metų „Eurovizijoje“. 2017 m. kovo 8 d. pristatyta konkursinė daina „City Lights“. Ellie didžiojoje „Eurovizijoje“ užėmė 4-tą vietą.
Keteringo šv. Pauliaus ir šv. Povilo bažnyčia
'''Keteringo šv. Petro ir šv. Pauliaus bažnyčia''' – anglikonų bažnyčia Keteringe, Jungtinėje Karalystėje. Bažnyčios varpinė siekia 55 m aukštį ir yra aukščiausias pastatas mieste.
Istorija
Bažnyčios statybos rašytiniuose šaltiniuose nepaminėtos. 1219 m. šaltiniuose minimi kunigai tarnaujantys jau veikiančioje Keteringo bažnyčioje. XV a. bažnyčia perstatyta.
1950 m. vasario 27 d. bažnyčia įrašytą į saugomų architektūrinių paminklų registrą.
Machine II Machine
„Machine II Machine“ – 1995 m. išleistas penktasis studijinis atlikėjos Doro Pesch albumas, Vokietijos tope pasiekęs 33 vietą.
Anykščių dvaras
Istorija
Pirmą kartą Anykščių dvaras paminėtas Lietuvos didžiojo kunigaikščio Kazimiero 1440 m. laiške, kuriuo pranešama, kad Anykščių dvaras atiduodamas valdyti Radvilai Astikaičiui. Tai pirmas Anykščių paminėjimas istoriniuose šaltiniuose, ši data laikoma miesto įkūrimo data. Vėliau dvaras nuomojamas Ostrovičiams, Hlebavičiams bei kitoms bajorų giminėms.
Pagal archeologinius radinius Anykščių dvarvietė datuojama XVI–XVIII a. Ankstyviausi dvaro inventoriai iš 1773 m. Po 1831 m. sukilimo dvaras pateko valstybės žinion. 1864–1874 m. jo teritorijoje pastatyta mūrinė stačiatikių cerkvė. Dvaro pastatai sunyko XIX a. pabaigoje.
Dvarvietės teritorijoje buvusiuose pastatuose nuo 1806 m. veikė Anykščių pradžios mokykla, vėliau, nuo 1920 m. – progimnazija. Šioje mokykloje mokėsi ir dirbo būsimasis lietuvių literatūros klasikas A. Vienuolis–Žukauskas, rašytojas Jonas Biliūnas, profesorius archeologas Petras Tarasenka.
1968 m. senosios mokyklos kieme pastatytas akmuo komjaunimo aktyvistui Antanui Ubagevičiui.
Būklė
Veikia stačiatikių cerkvė, išlikę mokyklos pastatai, kurie pritaikyti visuomenės poreikiams: įsikūrusi Anykščių regioninio parko direkcija, menų studija. Apie buvusį dvarą dar primena čia augantys seni klevai ir liepos.
Astara (Iranas)
Astara  – miestas Irano šiaurėje, Gilano provincijoje, Kaspijos jūros pakrantėje, Azerbaidžano pasienyje, prie Astaros upės, priešais Astaros miestą Azerbaidžane. Apskrities centras. Veikia prekybinis uostas.
Demografija
Gyventojų daugumą sudaro etniniai azerbaidžaniečiai, bet yra ir didelė talyšų bendruomenė. Dominuoja azerbaidžaniečių kalba.
Dauguma gyventojų šiizmo islamo sekėjai.
Ludwik Masłowski
Liudvikas Maslovskis (, 1847 m. gegužės 27 d. Horodiščių kaimas prie Baranovičių, Rusijos imperija – 1928 m. rugsėjo 11 d. Bydgoščius, Lenkija) – publicistas, vertėjas, vienas pirmųjų lenkų sociologų, politinis rašytojas.
Dalyvavo 1863 m. sukilime.
Mongolijos Gorijo
Mongolijos Gorijo – mongolų vadovaujamos Juanų dinastijos valdymas Korėjos pusiasalyje maždaug 1270–1356 m. Po mongolų įsiveržimų į Korėją ir Gorijo dinastijos kapituliacijos XIII a. Gorijo tapo pusiau autonomine vasaline valstybe ir privaloma Juanų dinastijos sąjungininke maždaug 80 metų.
Ludwik Masłowski
Biografija
Paryžiuje L.Maslovskis prisijungė prie studentų asociacijos. Taip pat Paryžiuje buvo žurnalo „Przyczesność“ (1866 m.) redakcinės kolegijos narys. Vėliau emigravo į Lvovą. Buvo pirmasis „Kurier Lwowski“ redaktorius. 1921 m. persikėlė į Bydgoščių, kur pradėjo dirbti žurnale „Dziennik Bydgoski“.
Mongolijos Gorijo
Juanų viešpatavimas baigėsi 1356 m., kai pati Juanų dinastija ėmė byrėti, o Gorijo karalius Kongminas ėmė stumti Juanų įgulas atgal.
Ludwik Masłowski
Biografija
Iš pradžių L. Maslovskis buvo didelis darvinizmo šalininkas - gavęs Čarlzo Darvino sutikimą, jis pirmą kartą į lenkų kalbą išvertė Č. Darvino veikalus „Apie žmogaus kilmę“ (1874 m., Krokuva) ir „Natūralioji atranka“ (Lvovas, 1876 m.). Vėliau L. Maslovskis tapo Darvino teorijos kritiku.
Pilakainių apylinkė
Pilakainių apylinkė (arba Piliakalnio apylinkė) – Lietuvos TSR administracinis-teritorinis vienetas pietryčių Lietuvoje.
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Jašiūnų valsčiuje, 1950 m. priskirta naujam Šalčininkų rajonui. Panaikinta 1954 m. gegužės 25 d. prijungiant prie Jašiūnų apylinkės.
Nača (Liachavičai)
Načà – agromiestelis vakarų Baltarusijoje, 12 km į rytus nuo Liachavičų. Apylinkės centras.
Istorija
XIX a. buvo kaimas ir dvaras Slucko apskrities Kruhovičų valsčiuje.
Baldininkai
Baldininkai (arba Fabriko mikrorajonas) – Jonavos miesto dalis. Pagrindinė gatvė – Fabriko (anksčiau – J. Gagarino), kitos – Geležinkelio, Mokyklos, Topolių ir Mažoji. Baldininkų rinkimų apylinkė Nr. 13 turi 1178 rinkėjus (2012 m.).
Istorija
thumb|UAB „Baldai Jums“ thumb|Mokykla thumb|AB „Lietuvos dujos“ (Jonavos skyrius) thumb|UAB „Namų tekstilė“ firminė parduotuvė thumb|[[Jonavos autobusų stotis#UAB „Jonavos autobusai“|Jonavos autotransporto įmonė (ATĮ)]]
XIX a. pradžioje Jonavoje dirbo daug įvairių medžio amatininkų (stalių, račių, dailidžių). Jonava buvo vienas iš Lietuvos miško ir medienos pramonės centrų.
1912 m. buvo pastatytas fabrikas, iki 1936 m. veikęs kaip degtukų gamybos bendrovės AB „Liepsna“ padalinys. 1946 m. Jonavos degtukų fabrikas pertvarkytas į baldų įmonę.
1952 m. Jonavos geležinkelio stoties pradinė mokykla (įkurta 1937 m.) persikėlė į naują mokyklos pastatą J. Gagarino gatvėje Nr. 10; prie mokyklos korpuso pastatyti du priestatai. 1955 m. pradinė mokykla perorganizuota į septynmetę, o 1960 m. – į aštuonmetę mokyklą.
1958 m. įsteigtas Jonavos baldų kombinatas. Prie kombinato jo darbuotojams pastatyta gyvenvietė (Baldininkai), kultūros namai (Baldų kombinato klubas, tapęs Jonavos miesto kultūros gyvenimo dalimi). XX a. 7-tąjį dešimtmetį Jonavos baldų kombinatas tapo viena didžiausių gamybos įmonių Lietuvoje. Vėliau rajone įsikūrė Jonavos dujų ūkis, Autotransporto įmonė ir kt. 1970 m. aštuonmetė mokykla buvo pavadinta Jonavos 3-ąja vidurine mokykla.
1994 m. AB „Jonavos baldai“ reorganizuota į keletą savarankiškų įmonių, iš kurių viena – UAB „Baldai Jums“. 2000 m. Jonavos 3-ioji vidurinė mokykla nuo 2001 m. reorganizuota į pagrindinę mokyklą. 2001 m. liepos 19 dienos sprendimu mokyklai suteiktas „Lietavos“ pagrindinės mokyklos pavadinimas.
Dzmitravičai
Dzmitravičai – kaimas rytų Baltarusijoje, 22 km į šiaurės rytus nuo Berazino. Apylinkės centras.
Istorija
XIX a. buvo kaimas, Barysavo apskrities Dzmitravičų valsčiaus centras.
Virofagas
Virofagas – dvigrandės DNR virusas, savybėmis panašus į satelitinius virusus. Virofagai, kaip ir satelitiniai virusai, inhibuoja arba sutrikdo šeimininką koinfekuojančių pagalbinių virusų reprodukciją. Kitaip nei satelitinių virusų DNR, virofagų DNR koduoja replikacijos baltymus. Laikoma, kad transkripcijai virofagai naudoja pagalbinių virusų baltymus. Virofagai, kaip ir kai kurie satelitiniai virusai, paprastai kelia grėsmę pagalbinių virusų reprodukcijai (išimtis – Zamilon virofagas).
Taksonomija
Virofagai klasifikuojami kaip siūlomos šeimos Lavidaviridae dviejų genčių Sputnikvirus ir Mavirus atstovai. Kai kurie iš žinomų virofagų:
Vaitiešiūnų apylinkė
Vaitiešiūnų apylinkė (arba Vaitešiūnų apylinkė) – Lietuvos TSR administracinis-teritorinis vienetas pietryčių Lietuvoje.
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Jašiūnų valsčiuje, 1950 m. priskirta naujam Šalčininkų rajonui. Panaikinta 1954 m. gegužės 25 d. prijungiant prie Jašiūnų apylinkės.
Benedykt Kołyszko
Benediktas Koliška (, 1750 m. kažkurioje Voluinės vietovėje, Abiejų Tautų Respublika – 1834 m. balandžio 16 d. Lvovas, Austrijos imperija) – 1794 m. sukilimo ir 1831 m. sukilimo dalyvis, generolas - majoras.
Biografija
Benediktas Koliška gimė 1750 m. Voluinėje. Į tarnybą kavalerijoje jis įstojo 1778 m. Koliška kovėsi mūšiuose su Rusijos imperijos kariuomene 1792 m. Kovose jis pasižymėjo, buvo apdovanotas „Virtuti Militari“ ordinu ir gavo majoro laipsnį. Koliška dalyvavo 1794 m. sukilime. Vadovavo II ukrainiečių kavalerijos brigadai. 1794 m. Koliškai buvo suteiktas generolo – majoro laipsnis. Sukilimo metu jis buvo sužeistas į ranką.
Po sukilimo pralaimėjimo Koliška pasitraukė į užsienį, į Veneciją. Vėliau grįžo į gimtinę ir apsigyveno savo dvare. Kilus 1831 m. sukilimui, prisijungė prie sukilėlių. Vadovavo sukilimui Podolėje. Pralaimėjo mūšį prie Daševo rusų kariuomenei, vadovaujamai Logino Roto. Koliška kirto Rusijos imperijos sieną ir buvo internuotas Austrijos imperijoje.
Mirė Lvove, palaidotas Ličiakovo kapinėse.
Peter James
'''Piteris Dž. Džeimsas' (Peter J. James''. g. 1948 m. rugpjūčio 22 d.) – Jungtinės Karalystės kriminalinių romanų rašytojas, prodiuseris.
Biografija
Reivensberno universitete Londone studijavo kinematografiją. Vėliau kurį laiką gyveno Kanadoje, dirbo scenarijų autoriumi, prodiuseriu, rekvizitoriumi. XX a. 9-ajame dešimtmetyje pradėjo rašyti knygas, daugiausia kriminalinio žanro. Daugiausia sėkmės susilaukė 2005 m. Piterio Dežimso pradėta kriminalinių romanų serija apie Braitono detektyvą Rojų Greisą. Prodiusavo keletą filmų („Venecijos pirklys“, 2014 m. ir kt.). Pagal jo knygas sukurta serialų („Greisas“, nuo 2021 m.).
Braitono universiteto ir Braitono atvirojo universiteto garbės daktaras.
Bibliografija
P. Džeimsas parašęs >36 romanų, o jo Rojaus Greiso seriją sudaro 18 knygų. Lietuviškai išversta:
Mantas Gimžauskas
Mantas Gimžauskas (dar žinomas kaip Šamanas, 1976 m. vasario 6 d. Vilniuje – 2007 m. kovo 11 d. Vilniuje) – poetas, vertėjas, filmų kūrėjas.
Biografija
Gimė Vilniuje. 1994–1996 m. Vilniaus universitete studijavo žurnalistiką. 2002 m. Lietuvos muzikos ir teatro akademijoje baigė televizijos režisūros studijas. Manto Gimžausko straipsniai spausdinti „Aktyviose jungtyse“, „Literatūroje ir mene“. Nuo 1994 m. periodiškai publikavo savo poeziją almanachuose „Įžanga“, „Poezijos pavasaris“, „Žiemos žodžiai“, „Atolas“. Yra publikavęs literatūros recenzijų ir kritinių straipsnių „Šiaurės Atėnuose“, „Poezijos pavasaryje“ ir kitur. 1997 m. kūryba įvertinta Prano Lemberto premija. Kūriniai versti į lenkų ir vokiečių kalbas, publikuoti keliuose literatūriniuose leidiniuose.
2007 m. kovo 11 d. kartu su Remigijumi Audiejaičiu-Remiu žuvo gaisro metu Vilniuje.
Kaspars Dubra
Kasparas Dubra (Kaspars Dubra; g. 1990 m. gruodžio 20 d.) – Latvijos futbolininkas, gynėjas.
Buvo kviečiamas į įvairaus amžiaus Latvijos jaunimo rinktines, o nuo 2010 m. atstovavo Latvijos nacionalinei rinktinei.
Karjera
Profesionalo karjerą pradėjo Rygos „Skonto“ klube, buvo skolinamas Rygos „Olimps“.
2012 m. persikėlė į Bytomo „Polonia“ (Lenkija).
2012 m. grįžo į Latviją, atstovavo FK Ventspils.
Nuo 2015 m. rungtyniavo Baltarusijoje, buvo FK BATE narys.
2017 ir 2018 vėl rungtyniavo Latvijoje, atstovavo FK RFS.
2019 m. persikėlė į Kazachstaną. 2019 m. sausio 4 d. pranešta, kad žaidėjas rungtyniaus Pavlodaro „Irtyš“.
2019 m. persikėlė į Ukrainą. Rungtyniavo Premjer lygoje atstovaudamas „Oleksandrijos“ klubui.
2022 m. rungtyniavo Latvijoje ir atstovavo FK RFS.
„Panevėžio“ klubas
2023 m. balandžio 17 d. pranešta, kad latvis pasirašė iki 2024 m. sezono pabaigos galiosiančią sutartį su „Panevėžio“ klubu.
2023 m. liepos 7 d. debiutavo A lygos rungtynėse prieš FK Kauno Žalgiris. FK Panevėžys sutriuškino varžovus rezultatu 3-0.
2023 m. liepos 24 d. pelnė įvartį A lygos rungtynėse prieš FA Šiauliai.
Statistika
Spalvų reikšmės:
Latvijos rinktinė
Atstavavo Latvijos U-19 ir U-21 jaunimo rinktinėms. O vėliau pakviestas į nacionalinę rinktinę.
Pirmą kartą kvietimo į Latvijos vyrų futbolo rinktinę susilaukė 2010 m., kai rinktinei vadovavo Aleksandrs Starkovs. 2010 m. lapkričio 17 d. įvyko žaidėjo debiutas nacionalinėje rinktinėje draugiškose rungtynėse prieš Kinijos rinktinę. Dubra pasirodė po keitimo 90 rungtynių minutę ir žaidė iki finalinio švilpuko. Tuo metų žaidėjui buvo devyniolika metų. Keletą metų į rinktinę nebuvo kviečiamas. 2014 m. vėl pakviestas į rinktinę ir žaidė Baltijos taurės rungtynėse prieš Lietuvą. 2014 m. Latvija tapo baltijos taurės laimėtojais.
2018 m. birželio 5 d. pasižymėjo įvarčiu Baltijos taurės rungtynėse prieš Lietuvą.
Slovakijos futbolo varžybos 1995–1996 m.
Slovakijos futbolo varžybos 1995–1996 m.
Turnyrinė lentelė
Silpnųjų grupė:
Finalo rungtynės
---
British Rail Class 222
British Rail Class 222 – dyzelinu ir elektra varomas lokomotyvas, sukurtas Jungtinėje Karalystėje ir aktyviai naudojamas tarpmiestiniui susisiekimui East Midlands Railway geležinkelio sistemoje.
2004 m. gegužės 31 d. pradėtas oficialiai naudoti. iki 2005 m. pagaminti 27 vienetai.
Don Kichotas ir Sančo Pansa
Don Kichotas ir Sančo Pansa – 1968 m. Italijoje sukurta istorinė komedija pagal Ispanijos rašytojo Migelio de Servanteso istorinį romaną. Pagrindinius vaidmenis filme atliko populiarus tuo metu šalyje komikų duetas Franko (Franco Franchi) ir Čičijo (Ciccio Ingrassia).
Dmitrovičiai
Dmitrovičiais vadinama:
Aleksandras Zubovas (1727)
Aleksandras Zubovas (, 1727 m. rugpjūčio 6 d. – 1795 m. vasario 20 d.) – grafas, Rusijos imperijos kariuomenės atsargos papulkininkis, Rusijos imperijos senato oberprokuroras, senatorius, tikrasis slaptasis patarėjas.
Biografija
Gimė neturtingų kilmingųjų šeimoje. Karinę tarnybą pradėjo Rusijos imperijos kariuomenės Kavalerijos gvardijoje. 1751 m. buvo paskirtas kornetu, vėliau – poručiku. 1758 m. dėl ligos paleistas į atsargą ir pervestas į Landmilickio korpusą suteikiant atsargos papulkininkio laipsnį. Turėdamas valstybės tarėjo rangą dirbo provincijoje gubernatoriaus padėjėju ir Rusijos valstybės veikėjo Nikolajaus Saltykovo dvarų valdytoju. 1759 m. vedė Jelizavetą Voronovą (Елизавета Васильевна Воронова; 1742–1813), kuriai priklausė 1000 baudžiauninkų.
Sūnui Platonui Zubovui tapus imperatorės Jekaterinos II favoritu ir kylant tarnybinės karjeros laiptais, 1792 m. rugsėjo 22 d. paskirtas Rusijos Senato I-jo departamento oberprokuroru, senatoriumi. Gaudamas didžiules pajamas, Peterburge nusipirko namus, į kuriuos iš Maskvos perkėlė šeimą. Pasižymėjo kaip didelis kyšininkas.
1793 m. kartu su sūnumis gavo grafo titulą.
Vaikai: thumb|left|Aleksandro Zubovo žmona Jelizaveta Vasiljevna
Dzmitrovičai
Istorija
XIX a. buvo kaimas, Bresto apskrities Dzmitrovičų valsčiaus centras.
Keteringo biblioteka
Keteringo biblioteka – didžiausia viešoji biblioteka Keteringe, Anglijoje, Jungtinėje Karalystėje. Bibliotekos kompleksą sudaro keletas šalia vienas kito išdėstytų istorinių pastatų.
Istorija
1902 m. birželio 10 d. išduotas leidimas pradėti bibliotekos statybos darbus ir patvirtintas 8450 £ biudžetas. 1904 m. gegužės 7 d. biblioteka oficialiai atidaryta. Pastatyta pagal architektų J Goddard, A H Paget ir W A Catlow architektūrinį planą. Pastatas pastatytas iš raudonų plytų, akmens, o stogas padengtas akmeninėmis plokštelėmis.
1913 m. bibliotekos kompleksas išplėstas ir šalia pastatyta dailės galerija.
1970 m. bibliotekos kompleksas įrašytas į saugomų architektūrinių paminklų sąrašą.
2012 m. biblioteka rekonstruota.
Malaizijos piratai
Malaizijos piratai – 1964 m. sukurtas istorinis nuotykių filmas.
Turinys
Filmo centre – Indijos piratų, vadovaujamų drąsuolio Sandokano, kova su britų kolonistais dėl vienos iš Malaizijos salų...
Žygaičių kapinės
Žygaičių miestelio kapinės – veikiančios civilinės kapinės Tauragės rajono savivaldybėje, Žygaičiuose. Įsikūrusios miestelio šiaurės vakariniame pakraštyje, tarp Ežeruonos upės ir kelio. Užima 1,14 ha plotą. Kapinės stačiakampio formos, aptvertos. Pagrindiniai mūriniai vartai įrengti prie senosios kapinių dalies, į juos nuo kelio veda senų medžių alėja. Įkurtos XIX a. pirmoje pusėje.